Virallinen lehti nro C 211 , 22/07/1996 s. 0045



A4-0185/96 Päätöslauselma komission kertomuksesta tieto- ja yhteistyöverkkojen tulevasta toiminnasta osana yrityspolitiikkaa (KOM(95)0435 - C4-0012/96) Euroopan parlamentti, joka - ottaa huomioon komission kertomuksen tieto- ja yhteistyöverkkojen tulevasta toiminnasta osana yrityspolitiikkaa (KOM(95)0435 - C4-0012/96), - ottaa huomioon talous- ja raha-asioita sekä teollisuuspolitiikkaa käsittelevän valiokunnan kertomuksen sekä tutkimusta, teknologista kehittämistä ja energia-asioita käsittelevän valiokunnan ja taloudellisten ulkosuhteiden valiokunnan lausunnot (A4-0185/96), 1. Hyväksyy kertomuksen väitteen, jonka mukaan pääasiallinen kohde on yritykset, erityisesti pk-yritykset katsoo, että EU:ssa on noin 18 miljoonaa pk-yritystä ja lähes vastaava määrä työttömiä, joten on selvää, että jos jokainen pk-yritys voisi työllistää yhden uuden henkilön, työttömyysaste alenisi selvästi koko unionissa; pitää näin ollen yritysten edistämistä liiketoiminnan ja työllisyyden lisäämiseksi tavoittelemisen arvoisena päämääränä; 2. Panee tyytyväisenä merkille euroneuvontakeskusten (EIC) ympäri Eurooppaa tarjoamat palvelut, kuten * yhteisöä koskevat julkaisut * tietopaketit ja tiedonhallintatuotteet * asiantuntija-apua tarjoavat tiedottajat * yhteys yhteisön tietokantoihin * verkoston toiminnan yhteensovittaminen * tietoliikenneverkon luominen verkoston toiminnan tueksi; 3. Tunnustaa BC-NET- ja BRE-NET -yhteistyöverkostojen hyödyllisyyden ja arvostaa niiden panosta yritysten tukemisessa ympäri Euroopan unionia; 4. Hyväksyy komission kertomuksessaan esittämän väitteen, jonka mukaan «komission valitsema verkostojen toimintatapa ei sovellu kaikkien tulosten arviointiin, kun arvioinnin tärkein peruste on asiakkaiden tyytyväisyys»; 5. Uskoo, että EICien henkilöstövoimavaroihin, tarjonnan ja kysynnän vastaamattomuuteen, sijaintiin ja edistämiseen liittyviä ongelmia olisi käsiteltävä paikallistasolla ja että keskusten hallintoa olisi tarkasteltava uudelleen säännöllisin väliajoin; 6. On sitä mieltä, että komission on neljännesvuosikatsausten ja vuosikertomusten lisäksi jatkettava tosiasiallista vierailua euroneuvontakeskuksissa vuosittaisen pistokokeen perusteella, jotta saadaan hyvä kuva euroneuvontakeskusten toiminnasta Euroopan eri alueilla; 7. Uskoo, että keskusyksikön EICeille tarjoamaa aineistoa on sopeutettava säännöllisesti, jotta varmistetaan aineiston hyödyllisyys kohdeyrityksille, kuten pk-yrityksille; aineisto on keskitettävä, jotta sitä voidaan jakaa pk- yrityksille ja jotta pk-yritykset voivat tutustua siihen yhdessä pisteessä («one-stop-shopping»); 8. Uskoo, että eri verkostojen välistä synergiaa voidaan parantaa ainoastaan, jos näiden verkostojen vuorovaikutusta tarkastellaan säännöllisin väliajoin ja täten saatuja tuloksia käytetään verkostojen vuorovaikutuksen parantamiseen; 9. Suosittelee, että verkostot hyödyntävät viimeisintä teknologiaa, jotta mahdollistetaan verkostojen tehokas toiminta, erityisesti yritysprofiileja verrattaessa (partner matching), katsoo, että sähköisen kaupankäynnin esimerkkiä olisi noudatettava soveltuvin osin; 10. Suosittelee, että EIC:t jatkavat yhteistyötään paikallisviranomaisten, kauppakamarien ja virastojen kanssa; suosittelee lisäksi, että EIC:t pyrkivät toimimaan yhteistyössä myös uusien verkostojen, kuten yritysverkkojen, kanssa; 11. Uskoo, että verkostojen toiminnan painopiste on säilytettävä palveluun perustuvana voiton tavoittelun asemesta ja että rahalle on saatava vastinetta, olipa sitten kyse yhteisön talousarviosta saatavista varoista tai maksullisista palveluista; katsoo, että näistä periaatteista poikkeaminen lisää pk-yritysten menestyksen esteitä; Ulkoiset taloussuhteet 12. Korostaa tieto- ja yhteistyöverkkojen merkitystä maailmassa, jossa talous globalisoituu kaikilla tasoilla; 13. Toteaa, että nykyisessä verkkoja koskevassa politiikassa saavutetut tulokset ovat vaihtelevia, mutta katsoo, että kyseiset tulokset ovat erittäin rohkaisevia; 14. Arvioi tarpeelliseksi varmistaa pitkällä tähtäyksellä eri verkkojen materiaalisten voimavarojen ja henkilöstövoimavarojen vahvistamisen niiden tehokkuuden parantamiseksi; 15. Asettaa erityisen painoarvon unionin ulkopuolelle suunnattujen verkkojen kehittämiseen ja niiden määrän lisäämiseen ja toivoo erityisesti European Business Information Centren laajentamista; 16. Pitää myönteisenä pk-yrityksiä ja käsityöläisyrityksiä koskevassa monivuotisessa ohjelmassa (1977 - 2000) ilmaistua tavoitetta euroneuvontakeskusverkkojen (EIC-verkkojen) laajentamisesta ja niiden kehittämisestä yrityksien käyttämien verkkojen liityntäkohdaksi; 17. Toivoo, että komission tiedotustoimistot unionin ulkopuolella osallistuvat tähän kehitykseen ja antavat siihen tarvittavaa henkilöstöä ja rahoitusta; 18. Puoltaa hajautettujen järjestelmien säilyttämistä, jotta paikan päällä tapahtuvan toiminnan välitön yhteys komissioon on mahdollista varmistaa; 19. Toivoo, että komissio esittää parlamentille vuosittaisen kertomuksen European Business Information Centren kehityksestä ja tuloksista; 20. On sitä mieltä, että säännöllisesti suoritettavia laadun tarkistuksia ja arviointeja koskevia mahdollisuuksia on käytettävä johdonmukaisesti hyväksi verkkojen laadun parantamiseksi. 21. Kehottaa puhemiestään välittämään tämän päätöslauselman komissiolle ja neuvostolle.